Un còp acabat er amistosa salutacion, e abans de hèr eth prumèr pas, cadua d’eres se metie a cridar damb totes es sues fòrces; es nauèth vengudes: “Sodoma e Gomorra” e es autes “Ena vaca entrèc Pasifae, entà qu’eth taure acodisse ara sua luxúria.” Dempús, coma garses que dirigissen eth sòn vòl, ua part entàs montes Rifeos, e ua auta part entàs arderosi sables, hugent aguestes deth gèu, e aqueres deth Solei, atau ues amnes se n’anauen e d’autes venguien, tornant a entonar entre lèrmes es sòns prumèrs cants, e a manifestar a crits çò que mès auien de besonh.